Bressuire

Bressuire er ein by og kommune vest i Frankrike med om lag 20 000 innbyggjarar. Han er sous-préfecture (underprefektur) i departementet Deux-Sèvres i regionen Nouvelle-Aquitaine. 

Byen ligg ved elva Dolo, ei sideelv til Argenton. Bressuire har to attraksjonar, kyrkja Notre-Dame, som vart bygd på 1100- og 1400-talet og slottet som vart bygd av herrane av Beaumont, vassalar av vicomten i Thouars. Slottet er i dag ruinar, og delar av det er i dag okkupert av eit moderne château, men ein kan framleis sjå delar av festningsverka. Byen vart mellom anna erobra av engelskmenna og plyndra av franske troppar under du Guesclin i 1370.

Kategori:Deux-Sèvres
Kategori:Byar i Nouvelle-Aquitaine